Samfundsforsker Johannes Andersen fra Aalborg Universitet kalder det nye netværk Anti-Jihad, som lørdag stod bag en demonstration i Aalborg, for "en lille utilpasset flok". - Det er meget kendetegnende for højrefløjen i Danmark, at den består af ganske små flokke, som aldrig vil opnå stor tilslutning, sagde Johannes Andersen til TV2/Nord inden demonstrationen ved Medborgerhuset i Aalborg begyndte. - Politisk har vi Dansk Folkeparti til at opfange en stor del af utilfredsheden med indvandrerne og de fremmede i Danmark, siger Johannes Andersen. Så på den måde bliver trykket hele tiden taget af debatten - i modsætning til Sverige, hvor de ekstremt højreorienterede udgør en langt større bevægelse.

Referat:
Samfundsforsker Johannes Andersen tror ikke på, at nyt anti-jihad-netværk vil få opbakning.